പ്ലേയിങ് ഇലവന് അഴിച്ചുപണിയേണ്ട കാര്യമില്ല, എന്നാല് ആ രണ്ട് മാറ്റങ്ങള് വേണം ഗവാസ്കറിന്റെ നിര്ദേശമിങ്ങനെ ടി20 ലോകകപ്പില് വന് പ്രതീക്ഷകളുമായെത്തിയ ഇന്ത്യ ആദ്യ മത്സരത്തില് ചിരവൈരികളായ പാകിസ്ഥാനോട് ദയനീയമായി തോറ്റു. ബാറ്റിങ്ങിലും ബൗളിങ്ങിലും ഒരുപോലെ നിരാശപ്പെടുത്തിയ ഇന്ത്യയെ പത്ത് വിക്കറ്റിനാണ് പാകിസ്ഥാന് പരാജയപ്പെടുത്തിയത്. ഇതോടെ അടുത്ത ദിവസം ന്യൂസിലന്ഡിനെതിരായ മത്സരം ഇന്ത്യക്ക് അങ്ങേയറ്റം നിര്ണായകമായി. പാകിസ്ഥാനെതിരായ മത്സരത്തില് അവരുടെ ഒരു വിക്കറ്റ് പോലും വീഴ്ത്താന് ഇന്ത്യക്കായില്ല. ഇതോടെ ഇന്ത്യയുടെ ടീം സിലക്ഷനെതിരെ രൂക്ഷവിമര്ശനമുയര്ന്നിരുന്നു. ഈ സാഹചര്യത്തില് ന്യൂസിലന്ഡിനെതിരായ മത്സരത്തില് ഇന്ത്യയുടെ പ്ലേയിങ് ഇലവനില് വന് മാറ്റങ്ങളുണ്ടായേക്കുമെന്ന് സൂചനകളുണ്ട്. എന്നാല് അങ്ങനെ പ്ലേയിങ് ഇലവനെ അടിമുടി മാറ്റേണ്ട കാര്യമില്ലന്നാണ് മുന് ഇന്ത്യന് താരം സുനില് ഗവാസ്കര് പറയുന്നത്. എന്നാല് നിര്ണായകമായ രണ്ട് മാറ്റങ്ങള് ഗവാസ്കര് നിര്ദേശിച്ചിട്ടുമുണ്ട്. സ്പോര്ട്സ് തക്കിനോടാണ് ഗവാസ്കര് ഇക്കാര്യം പറഞ്ഞത്. ന്യൂസിലന്ഡിനെതിരായ മത്സരത്തില് ടീമില് അധികം മാറ്റങ്ങള് വരുത്തരുത്, അങ്ങനെ ചെയ്താല് അത് ഇന്ത്യന് ടീം ഭയപ്പെട്ടിരിക്കുകയാണെന്ന തോന്നലിന് കാരണമാകും, അങ്ങനെ ഭയപ്പെടേണ്ട കാര്യമില്ല, കാരണം മികച്ച ടീമിനെതിരായാണ് ഇന്ത്യ തോറ്റത്, അതുകൊണ്ട് ഇനിയുള്ള മത്സരങ്ങളില് ഇന്ത്യക്ക് ജയിക്കാനാകില്ല എന്ന് അര്ഥമില്ല, ശേഷിക്കുന്ന നാല് മത്സരങ്ങളും ജയിച്ചാല് ഇന്ത്യക്ക് സെമിയിലേക്ക് പിന്നീട് ഫൈനലിലേക്കും മുന്നേറാം, ഗവാസ്കര് പറഞ്ഞു. രണ്ട് കളിക്കാരെ പ്ലേയിങ് ഇലവനില് നിന്ന് മാറ്റണമെന്നാണ് ഗവാസ്കര് നിര്ദേശിച്ചിരിക്കുന്നത്. ഹാര്ദിക് പാണ്ഡ്യ ബൗള് ചെയ്യുന്നില്ലങ്കില് അദ്ദേഹത്തെ ടീമില് നിന്ന് ഒഴിവാക്കാമെന്നും പകരം ഇഷാന് കിഷന് പരിഗണിക്കണമെന്നുമാണ് ഗവാസ്കര് നിര്ദേശിച്ചത്. ഒപ്പം ഭുവനേശ്വര് കുമാറിന് പകരം ഷര്ദുല് ഠാക്കൂറിനേയും പ്ലേയിങ് ഇലവനില് ഉള്പ്പെടുത്തണമെന്നും അദ്ദേഹം പറഞ്ഞു.